Spis č.: A/2013/23215
Oznámenie o zadávaní zákazky 

v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 34/2013

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie: Ing. Andrea Milčevičová
Telefón: +421 55 6419 881
Pracovný kontakt pre vysvetlenie oznámenia o zadávaní zákazky:
andrea.milcevicova@kosice.sk

E-mail pre doklady: 2013.23215@kosice.sk

2.	Názov predmetu zákazky:
Pódium, zastrešenie, ozvučenie a projekcia počas Košických Vianoc 2013 
Zákazka (zmluva) je na: poskytnutie služby

3.	Stručný opis predmetu zákazky: 
Pódium, zastrešenie, ozvučenie a projekcia počas Košických Vianoc 2013
Podrobný opis je v uvedený v prílohe č. 1 a nákres v prílohe č. 3

4.	Predpokladaná hodnota zákazky (bez DPH):  19 500,- € 

5.	Základné zmluvné podmienky: 
-	Miesto poskytnutia služieb: Hlavná ulica, Košice, Immaculata
-	Lehota na dodanie predmetu zákazky: od 5.12.2013 do 31.12.2013
-	Splatnosť faktúr: 30 dní
-	Zmluvná pokuta v prípade neplnenia podľa „Technickej špecifikácie Košických Vianoc 2013“ vo výške 1/3 vysúťaženej ceny. 

6.	Lehota na predkladanie dokladov  : do 22.11.2013, do 14:00 hod.

7.	Stanovenie ceny

-	Do ceny je potrebné zapracovať aj cenu za dopravu na miesto poskytnutia služieb a upratanie priestoru po skončení akcie. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa oznámenia o zadávaní zákazky (ďalej len „oznámenia“) a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
-	Cena predmetu zákazky nesmie prekročiť stanovenú výšku s DPH: 25 000,- €

8.	Postup vo verejnom obstarávaní:  je jednoetapový.

9.	Predkladanie dokladov a ponuky:
Ponuku je potrebné doplniť do tabuľky – príloha č. 2 a poslať výlučne na e-mail pre ponuku, ktorý je uvedený v úvode oznámenia. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s  dokladmi. Ak požadované doklady nie sú vydávané v elektronickej podobe, alebo nie je ich možné poslať e-mailom ako skenovené, doručia sa verejnému obstarávateľovi v stanovenej lehote v uzatvorenej obálke s uvedením názvu zákazky, spisového čísla s označením – NEOTVÁRAŤ“ na adresu: Mesto Košice, Magistrát mesta Košice, Trieda SNP 48/A, 040 11 Košice. Ponuky zaslané po termíne, na inú e-mailovú adresu, inak, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa oznámenia o zadávaní zákazky, takéto ponuky nebudú brané do úvahy a nebudú vyhodnocované.

10.	Podmienky účasti sú nasledovné:
-	V ponuke je potrebné predložiť nasledujúce doklady:
1.1.	Výpis z obchodného registra/alebo živnostenský list  alebo potvrdenie o pridelení IČO vo fotokópii, resp. zaslať e-mailom  ako oskenovaný.  
1.2.	Zoznam s referenciami o úspešne zrealizovaných službách obdobného charakteru (technické vybavenie a rozsah v akom je požadovaný predmet plnenia /pódium, ozvučenie, projekcia/). 
1.3.	Čestné vyhlásenie o tom, že uchádzač je vlastníkom /resp. má nájomnú zmluvu s niekým, kto poskytuje tieto služby:
a)	profesionálne zastrešenie o rozmere min. 13 x 10 x 1,5 m aj s kotvením spĺňajúcim bezpečnostné normy a pódium o rozmere 12 x 9 x 1,5 m  /v termíne od 5. 12 do 13. 12. 2013
b)	profesionálne zastrešenie o rozmere min. 9 x 6 x 5 m  aj s kotvením spĺňajúcim bezpečnostné normy a pódium o rozmere 8 x 6 x 1,5 m v termíne od 14. 12 do 31. 12. 2013
c)	plnofarebnú LED obrazovku /full color display/ s rozlíšením min. 16 mm o rozmere min. 5 x 4 m / v termíne 5. 12. 2013/
d)	4 ks plnofarebné LED panely s rozlíšením min. 37 mm o rozmere min. 1,2 x 4,8 m / v termíne 5. 12. 2013/
e)	2 ks projekčných plátien na spätnú projekciu o rozmere min. 4 x 3 m / v termíne 5. 12 a 31. 12. 2013/
f)	2 ks profesionálnych HD projektorov o svietivosti min. 10 000 Ansi lumenov / v termíne 5. 12 a 31. 12. 2013/
g)	2 ks profesionálnych HD kamier s obsluhou a strižňou na live prenos / v termíne 5. 12 a 31. 12. 2013/
h)	ozvučenie, osvetlenie a zastrešenie – podľa podmienok uvedených v prílohe č. 1 –  Technická špecifikácia Pódium, zastrešenie a ozvučenie počas Košických Vianoc 2013 - Immaculata
i)	profesionálnu obsluhu – (zvukár  + min. 4 pomocné sily) – v pracovnom alebo obdobnom pomere
Ku všetkým technickým zariadeniam, vrátane strechy, je nutné z dôvodu bezpečnosti preukázať platné certifikáty, vrátane dokladov o vlastníctve alebo nájomnú zmluvu -  tieto doklady predloží k nahliadnutiu LEN úspešný uchádzač.

Podmienky účasti sú nasledovné:
1.1.	Uchádzač musí byť oprávnený poskytovať požadované služby.
1.2. Uchádzač zoznamom referencií preukáže, že poskytol služby v obdobnom rozsahu ako je predmet zákazky na min. 5 veľkých verejných outdoorových podujatiach za posledné 3 roky (2013, 2012, 2011)  – nutné je napísať názov akcie, termín a miesto konania, názov odberateľa, s kontaktnými osobami a rozsah činností (meno, mailový a telefonický kontakt na osobu, ktorá akciu organizovala)
1.3  Uchádzač musí vlastniť alebo mať v prenájme technické príslušenstvo, platné certifikáty a profesionálnu obsluhu.

Úspešný uchádzač musí preukázať, že bol priamym zmluvným partnerom odberateľa, kde boli takéto služby poskytované.

11.	Kritéria na hodnotenie ponúk je: cena 

12.	Prijatie ponuky:
U úspešného uchádzača bude uplatnená objednávka. 

13.	Verejný obstarávateľ môže pred podpisom zmluvy alebo uplatnenia objednávky požiadať úspešného uchádzača o predloženie originálu alebo overenej kópie oprávnenia na poskytnutie služieb, prípadne  ďalších požadovaných dokladov podľa oznámenia, ak boli predložené iba skenované kópie v elektronickej podobe bez zaručeného elektronického podpisu.

   ...........................................	Riaditeľ magistrátu

Prílohy: 
Technická špecifikácia Košických Vianoc 2013 
Ponuka 
Nákres rozloženia LED obrazovky, LED panelov a projekčných plátien